pythainlp/thaigov-v2-corpus-22032023 huggingface dataset:
วันพุธที่ 15 กุมภาพันธ์ 2566
15/02/2566
ผู้ตรวจสมพลฯ ลงพื้นที่นครนายก ตรวจราชการ รอบ 1 เน้นย้ำเจ้าหน้าที่ดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566
กระทรวงอุตสาหกรรมมุ่งยกระดับ “อุตสาหกรรมดีอยู่คู่กับชุมชนอย่างยั่งยืน”
เมื่อวันที่ 14 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่ตรวจราชการกรณีปกติ รอบที่ 1 ประจำปีงบประมาณ พ.ศ. 2566 สำนักงานอุตสาหกรรมจังหวัดนครนายก โดยมีนายสุนัย พิริยสกุลพัฒน์ อุตสาหกรรมจังหวัดนครนายก และเจ้าหน้าที่เข้าร่วมรับการตรวจราชการในครั้งนี้ พร้อมรายงานการดำเนินงานเพื่อขับเคลื่อนโครงการสำคัญของ กระทรวงอุตสาหกรรม
พร้อมนี้ ผู้ตรวจสมพลฯ ได้มอบนโยบายและเน้นย้ำให้เจ้าหน้าที่ทุกคนดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ เร่งรัดการเบิกจ่ายงบประมาณให้เป็นไปตามแผนที่กำหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. การรับรองอุตสาหกรรมสีเขียว (GI) เน้นย้ำให้ติดตามเร่งรัดการดำเนินการ รวมทั้งประชาสัมพันธ์ ชี้แจงถึงความสำคัญของการเข้าร่วมโครงการ พร้อมเชิญชวนสมัครเข้าร่วมโครงการฯ การอำนวยความสะดวกในการพิจารณาอนุญาตต่างๆ จะต้องดำเนินการให้อยู่ในกรอบระยะเวลาและอำนาจหน้าที่รวมทั้งได้รับฟังแนวทางการดำเนินงาน และข้อเสนอแนะจากตัวแทนของภาคเอกชน ได้แก่ ประธานสภาอุตสาหกรรมจังหวัดนครนายก ประธานหอการค้าจังหวัดนครนายก และ ผู้จัดการธนาคารวิสาหกิจขนาดกลางและขนาดย่อม สาขานครนายก
วันพุธที่ 15 กุมภาพันธ์ 2566
15/02/2566
ผู้ตรวจทาวันฯ ลงพื้นที่นครพนม ตรวจเยี่ยมสถานประกอบการเหมืองแร่ที่ร่วมดูแลสังคม ชุมชนโดยรอบ
นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่นครพนม ตรวจเยี่ยมสถานประกอบการเหมืองแร่ที่ร่วมดูแลสังคม ชุมชนโดยรอบ
เมื่อวันที่ 14 กุมภาพันธ์ 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมด้วยนายชาญชัย อนุสรณ์ อุตสาหกรรมจังหวัดนครพนม และเจ้าหน้าที่ ลงพื้นที่ตรวจเยี่ยมบริษัทไทยศิลาวัฒน์ จำกัด ประกอบกิจการเหมืองแร่ หินอุตสาหกรรมชนิดเหมืองทรายเพื่ออุตสาหกรรมก่อสร้าง ตั้งอยู่พื้นที่ตำบลน้ำก่ำ อำเภอธาตุพนม จังหวัดนครพนม และเข้าเยี่ยมชมศูนย์พัฒนาเด็กเล็กบ้านนาคำ และโรงเรียนบ้านนาคำ โดยบริษัทไทยศิลาวัฒน์ จำกัด สนับสนุนงบประมาณการก่อสร้างอาคารเรียนให้ศูนย์พัฒนาเด็กเล็ก และ ปรับปรุงติดตั้งเครื่องปรับอากาศ ห้องน้ำ และงบประมาณจ้างครูเป็นการดูแลชุมชนรอบเหมืองแร่ ตามมิติที่ 2 การดูแลสังคมรอบโรงงาน/เหมืองแร่ในพื้นที่จังหวัดนครพนม
วันพุธที่ 15 กุมภาพันธ์ 2566
รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ลงพื้นที่ตรวจสอบการดำเนินงานด้านความปลอดภัยการก่อสร้างในช่วงเวลากลางวัน (Day Audit) และกลางคืน (Night Audit)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย สำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ลงพื้นที่ตรวจสอบการดำเนินงานด้านความปลอดภัย การก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ในช่วงเวลากลางวัน (Day Audit) บริเวณสถานีสามยอด สถานีวงเวียนใหญ่ สถานีครุใน และจุดทดสอบเสาเข็มบริเวณซอยสุขสวัสดิ์ 21 ถึงซอยสุขสวัสดิ์ 23 และในช่วงเวลากลางคืน (Night Audit) บริเวณสถานีพระประแดง และสถานีครุใน โดยการลงพื้นที่ในครั้งนี้ รฟม. ได้ตรวจสอบการติดตั้งแผงผ้าใบแบริเออร์ ไฟส่องสว่าง ไฟสัญญาณเตือน การยึดวัสดุอุปกรณ์และการติดป้ายปิดเบี่ยงจราจร รวมถึงป้ายเตือนต่างๆ ให้อยู่ในความเรียบร้อย มีความมั่นคงแข็งแรงและอยู่ในตำแหน่งที่ปลอดภัย สามารถเห็นได้อย่างชัดเจน และเกิดความปลอดภัยต่อประชาชนมากที่สุด พร้อมทั้งเน้นย้ำให้เจ้าหน้าที่และผู้เกี่ยวข้องทุกคนปฏิบัติตามมาตรฐานความปลอดภัยอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ซึ่งเป็นการเเสดงออกถึงความมุ่งมั่นอย่างเเน่วเเน่ของ รฟม. ในการกำกับดูเเลการก่อสร้างโครงการระบบขนส่งมวลชนในความรับผิดชอบ เพื่อให้บุคลากร ประชาชน ทรัพย์สินสาธารณะ เเละสิ่งเเวดล้อม มีความปลอดภัย อาชีวอนามัยเเละสภาพเเวดล้อมในการทำงานที่ดีป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ำให้เจ้าหน้าที่ยังคงปฏิบัติตนตามมาตรการ D-M-H-T-T ซึ่งเป็นแนวทางปฏิบัติที่กระทรวงสาธารณสุขแนะนำอย่างต่อเนื่อง
สามารถติดตาม สอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม.เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
วันพุธที่ 15 กุมภาพันธ์ 2566
15/02/2566
ดร.ณัฐพล เคาะ“คนดีมี MIND” และข้าราชการพลเรือนดีเด่น ประจำปี พ.ศ.2565
ดร.ณัฐพล รังสิตพล ปลัดกระทรวงอุตสาหกรรม เคาะ“คนดีมี MIND” และข้าราชการพลเรือนดีเด่น ประจำปี พ.ศ.2565
เมื่อวันที่ 13 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานคณะกรรมการพิจารณาคัดเลือกข้าราชการพลเรือนดีเด่น ครั้งที่ 2/2566 พร้อมด้วยนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ร่วมด้วย คณะผู้บริหาร และคณะกรรมการพิจารณาคัดเลือก ข้าราชการพลเรือนดีเด่น และ “คนดีมี MIND” ประจำปี พ.ศ.2565 ณ ห้องประชุมชุณหะวัณ ชั้น 3 สำนักงานปลัดกระทรวงอุตสาหกรรม
การประชุมครั้งนี้ ผู้เข้าประชุมได้ร่วมกันพิจารณาบริบทของการดำเนินงานด้านต่าง ๆ ได้แก่ แผนการดำเนินการ หลักเกณฑ์ และขั้นตอนการพิจารณาคัดเลือกพิจารณาคัดเลือก การคัดเลือกข้าราชการพลเรือนดีเด่น และ “คนดีมี MIND” ประจำปี พ.ศ.2565
ซึ่งสำหรับบุคคลที่ได้รับตำแหน่งคนดีมี MIND จะต้องเป็นผู้ที่มีความมุ่งมั่นในการทำงานให้กับราชการอย่างเต็มกำลัง ส่งผลต่อภาพรวมและเกี่ยวเนื่องถึงประโยชน์ของบ้านเมือง และประชาชนทุกคน นอกจากการจะเป็นคนเก่งแล้ว จะต้องเป็นคนดี และมีจิตสาธารณะ มีการร่วมมือร่วมใจกันเป็นหนึ่งเดียวของข้าราชการทุกกรมในสังกัด เพื่อให้งานในภารกิจของกระทรวงอุตสาหกรรมสำเร็จตามเป้าหมาย รวมถึงการสร้างเครือข่ายการทำงานร่วมกัน ตามนโยบาย MIND ของท่านปลัดกระทรวงอุตสาหกรรม โดยเน้นให้เจ้าหน้าที่ใช้ "หัว" และ "ใจ" ทำงาน เพื่อปั้นอุตสาหกรรมคู่ชุมชน ภายใต้ 4 มิติ คือ การส่งเสริมธุรกิจอุตสาหกรรม การดูแลสังคมโดยรอบ การรักษาสิ่งแวดล้อม และการกระจายรายได้สู่ประชาชน เพื่อเป็นการเชิดชูเกียรติและเป็นขวัญกำลังใจแก่ข้าราชการ พนักงานราชการ และลูกจ้าง ในการปฏิบัติงานราชการอย่างเต็มประสิทธิภาพ ทั้งนี้ การพิจารณาคัดเลือกดังกล่าว จะต้องสอดคล้องกับแนวทางของกระทรวงศึกษาธิการที่ได้กำหนดให้เป็นดุลพินิจของคณะกรรมการคัดเลือกข้าราชการพลเรือนดีเด่นของแต่ละส่วนราชการที่จะดำเนินการให้ทั่วถึงและเป็นธรรม โดยมีเป้าหมายและผลการคัดเลือกข้าราชการพลเรือนดีเด่นของแต่ละส่วนราชการเป็นที่ยอมรับ สร้างคุณค่า คุณภาพของแต่ละส่วนราชการเป็นสำคัญ ต่อไป
วันพุธที่ 15 กุมภาพันธ์ 2566
15/02/2566
ผู้ตรวจภาสกรฯ ลงพื้นที่พัทลุง ตรวจติดตามการปฏิบัติงานของสำนักงานอุตสาหกรรมจังหวัด
ผู้ตรวจภาสกรฯ ลงพื้นที่พัทลุง ตรวจติดตามการปฏิบัติงานของสำนักงานอุตสาหกรรมจังหวัด พร้อมหารือภาคเอกชนและเครือข่ายรับฟังปัญหาอุปสรรคและร่วมบูรณาการการทำงานในพื้นที่
เมื่อวันที่ 14 กุมภาพันธ์ พ.ศ. 2566 เวลา 14.30 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 5 ภาคใต้ฝั่งอ่าวไทย จังหวัดพัทลุง ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสำนักงานอุตสาหกรรมจังหวัดฯ โดยมีนางดวงธิดา จันทร์พุ่ม อุตสาหกรรมจังหวัดพัทลุงและเจ้าหน้าที่รายงานผลการดำเนินงานและรับตรวจ นอกจากนี้ ยังได้ร่วมหารือภาคเอกชนและเครือข่ายในพื้นที่ อาทิ สภาหอการค้าจังหวัด สภาอุตสาหกรรมจังหวัด ผู้จัดการ SMEs Bank สาขาพัทลุง และประธานเครือข่ายอุตสาหกรรมรักษ์สิ่งแวดล้อมจังหวัด เพื่อรับฟังปัญหาอุปสรรคและร่วมบูรณาการการทำงานในพื้นที่ ซึ่งภาคเอกชนได้ขอบคุณกระทรวงอุตสาหกรรมที่นำสินเชื่อกองทุนฯประชารัฐ มาช่วยเหลือและเสริมศักยภาพธุรกิจให้สามารถฟื้นฟูหลังวิกฤติโควิด-19 ได้เป็นอย่างดี และอยากให้ขยายเวลาการให้สินเชื่อนี้ออกไปอีก นอกจากนี้ผู้ตรวจภาสกรฯ ได้ให้ข้อแนะนำในการส่งเสริมและพัฒนาอุตสาหกรรม นำนโยบายกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสำเร็จ 4 มิติ ต่อไป
วันพุธที่ 15 กุมภาพันธ์ 2566
จังหวัดสุราษฎร์ธานี
13 กุมภาพันธ์ 2566
นายกรัฐมนตรีเปิดงานมหกรรมว่าวสุราษฎร์ธานี ประชาสัมพันธ์สถานที่ท่องเที่ยว กระตุ้นเศรษฐกิจการท่องเที่ยว สร้างรายได้ในท้องถิ่น
นายกฯ ติดตามการบริหารจัดการน้ำ การแก้ไขปัญหาอุทกภัยพื้นที่ อ.ไชยา จ.สุราษฎร์ธานี และปัญหาที่ดินทำกิน ยืนยันรัฐบาลสร้างความเท่าเทียม สร้างโอกาสให้ทุกคนเข้าถึงอย่างเป็นธรรม
วันพุธที่ 15 กุมภาพันธ์ 2566
15/02/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 22 ล้านบาท 15 กุมภาพันธ์นี้
ธ.ก.ส.โอนเงินช่วยเหลือเกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวและโครงการประกันรายได้เกษตรกรผู้ปลูกข้าว สำหรับปีการผลิต 2565/66 อีก 22 ลบ. มีผู้ได้รับประโยชน์กว่า 9,266 ครัวเรือน ในวัที่ 15 ก.พ.นี้
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สำหรับปีการผลิต 2565/66 อีก 22 ล้านบาท ซึ่งมีผู้ได้รับประโยชน์จำนวนกว่า 9,266 ครัวเรือน ในวันที่ 15 กุมภาพันธ์นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดำเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ซึ่งโอนไปแล้ว 53,876.52 ล้านบาท มีผู้ได้รับประโยชน์จำนวน 4.62 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1 - 17 โอนไปแล้ว 7,846.54 ล้านบาท มีผู้ได้รับประโยชน์จำนวน 2.59 ล้านครัวเรือน
และในวันนี้ ธ.ก.ส. ได้ทำการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 เข้าสู่บัญชีเกษตรกรโดยตรงอีกจำนวน 22.77 ล้านบาท ซึ่งมีผู้ได้รับประโยชน์ 9,266 ครัวเรือน โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 11 เป็นเงินกว่า 21.41 ล้านบาท และมีผู้ได้รับประโยชน์จำนวน 4,319 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 18 และงวดที่ 1 - 17 (เพิ่มเติม) เป็นเงินกว่า 1.36 ล้านบาท ซึ่งมีผู้ได้รับประโยชน์จำนวน 4,947 ครัวเรือน
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สำหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
วันพุธที่ 15 กุมภาพันธ์ 2566
15/02/2566
ผู้ตรวจวีระกิตติ์ฯ ลงพื้นที่ปทุมธานี เยี่ยมชมการดำเนินงานของสวนอุตสาหกรรมบางกะดี จำกัด ต้นแบบสถานประกอบการที่ดำเนินงานสอดคล้องกับนโยบาย MIND
นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่ปทุมธานี เยี่ยมชมการดำเนินงานของสวนอุตสาหกรรมบางกะดี จำกัด ต้นแบบสถานประกอบการที่ดำเนินงานสอดคล้องกับนโยบาย MIND ของกระทรวงอุตสาหกรรม ทั้ง 4 มิติ
เมื่อวันที่ 13 กุมภาพันธ์ 2566 เวลา 9.00 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่ จังหวัดปทุมธานี ได้ลงพื้นที่ตรวจราชการและเยี่ยมชมการดำเนินงานของ บริษัท สวนอุตสาหกรรมบางกะดี จำกัด จังหวัดปทุมธานี
บริษัท สวนอุตสาหกรรมบางกะดี จำกัด ได้ดำเนินกิจการที่มีความสอดคล้องกับนโยบาย MIND ของกระทรวงอุตสาหกรรม ทั้ง 4 มิติ มีการส่งเสริมและสร้างรายได้ให้แก่ชุมชน เช่น ส่งเสริมการทำกระยาสาทของกลุ่มแม่บ้านเมืองบางกะดี การดำเนินงานด้านการช่วยเหลือสังคม เช่น การจัดตั้งกองทุนสำหรับนักเรียนนักศึกษาในชุมชนบางกะดี ซึ่งเป็นทรัพยากรบุคคลที่มีคุณค่าเพื่อสร้างบุคลากรที่มีธรรมาภิบาลและจบมาพัฒนาชุมชนบางกะดีต่อไป การให้ความสำคัญกับการรับพนักงานที่อาศัยอยู่ในพื้นที่ การส่งเสริมและสนับสนุนให้ผู้ประกอบการภายในสวนอุตสาหกรรมบางกะดีประกอบกิจการโรงงานให้เป็นไปตามกฎหมายว่าด้วยโรงงานอย่างเคร่งครัด การติดตั้งระบบโซล่าโฟลทติ้ง (Floating Solar Mounting Component) บนบ่อบำบัดนำเสีย เพื่อตอบสนองนโยบายประเทศในเรื่องความเป็นกลางทางคาร์บอน (Carbon Neutrality) เป็นต้น
และในเวลา 13.00 น. ผู้ตรวจวีระกิตติ์ฯ ได้ตรวจราชการและการดำเนินงานของสำนักงานอุตสาหกรรมจังหวัดปทุมธานี ประจำปีงบประมาณ พ.ศ.2566 รอบที่ 1 ซึ่งมี นายอุดม สอนจิตต์ อุตสาหกรรมจังหวัดปทุมธานีและเจ้าหน้าที่จังหวัดปทุมธานีเข้าร่วม
โดย ผู้ตรวจวีระกิตติ์ฯ ได้ชี้แจงนโยบายและแผนการตรวจราชการ และเน้นย้ำให้เจ้าหน้าที่ทุกคนดำเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" พร้อมเร่งรัดและติดตามงานเกี่ยวกับ การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ i-Single Form การเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การตรวจกำกับดูแลสถานประกอบกิจการโรงงานให้ได้ 100% โดยมุ่งเน้นสถานประกอบกิจการโรงงานที่มีนัยสำคัญ การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกำหนด การดำเนินงานการประเมินคุณธรรมและความโปร่งใสในการดำเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา การติดตามโรงงานที่มีการร้องเรียนและฟ้องร้อง การติดตามโรงงานที่เข่าข่ายต้องประเมินความเสี่ยงฯ ตามกฎหมาย การดำเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กำหนดไว้
นอกจากนี้ ยังได้พบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทำงานในพื้นที่จากตัวแทนภาคเอกชนและหน่วยงานต่าง ๆ ที่อยู่ภายใต้กระทรวงอุตสาหกรรม อาทิ ประธานสภาอุตสาหกรรมจังหวัดปทุมธานี ประธานหอการค้าจังหวัดปทุมธานี และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาปทุมธานี
วันพุธที่ 15 กุมภาพันธ์ 2566
15/02/2566
ไอแบงก์ปรับอัตราผลตอบแทนเงินฝากจำพิเศษ มอบผลตอบแทนสูงสุด 1.50% ต่อปี
ไอแบงก์ปรับอัตราผลตอบแทนที่คาดว่าจะได้รับ สำหรับเงินฝากประจำพิเศษ ทั้งแบบระยะเวลาการฝาก 4 เดือน 7 เดือน 13 เดือน และ 24 เดือน ให้ผลตอบแทนที่คาดว่าจะได้รับสูงสุดถึง 1.50% ต่อปี จ่ายผลตอบแทนทุกเดือน เปิดบัญชีขั้นต่ำ 5,000 บาท
ธนาคารอิสลามแห่งประเทศไทย (ไอแบงก์) ปรับอัตราผลตอบแทนที่คาดว่าจะได้รับ สำหรับเงินฝากประจำพิเศษ ทั้งแบบระยะเวลาการฝาก 4 เดือน 7 เดือน 13 เดือน และ 24 เดือน ให้ผลตอบแทนที่คาดว่าจะได้รับสูงสุดถึง 1.50% ต่อปี จ่ายผลตอบแทนทุกเดือน เปิดบัญชีขั้นต่ำ 5,000 บาท ฝากได้สูงสุดไม่เกิน 20 ล้านบาทต่อราย
ไอแบงก์ ได้ทำการปรับอัตราผลตอบแทนเงินฝากประจำพิเศษ เพื่อสนองคนรักการออม โดยผู้ฝากสามารถเลือกระยะเวลาการฝากได้ตามต้องการ เริ่มต้นที่ระยะเวลาการฝากต่ำสุด 4 เดือน สูงสุด 24 เดือน มีผลตอบแทนที่คาดว่าจะได้รับตามอัตราดังนี้
ระยะเวลา อัตราผลตอบแทนที่คาดว่าจะได้รับ (ต่อปี)
4 เดือน 0.70%
7 เดือน 0.80%
13 เดือน 1.35%
24 เดือน 1.50%
โดยผู้ฝากสามารถเปิดบัญชีขั้นต่ำ 5,000 บาท ฝากได้ไม่จำกัดจำนวนครั้ง แต่ฝากได้สูงสุดไม่เกิน 20 ล้านบาทต่อราย จ่ายผลตอบแทนทุกเดือน ทั้งนี้หากถอนเงินฝากก่อนครบกำหนด ธนาคารจะเรียกผลตอบแทนคืน 100% ก่อนหักภาษี ฝากได้ทั้งในนามนิติบุคคลและบุคคลธรรมดา
ผู้สนใจสามารถติดต่อเปิดบัญชีได้ที่ไอแบงก์ทุกสาขา ตั้งแต่วันนี้ ถึง 25 เมษายน 2566 ยกเว้นเงินฝากประจำ 13 เดือน เปิดบัญชีได้ถึงวันที่ 12 มีนาคม 2566 หรือสอบถามรายละเอียดเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากำไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคำเรียกแทนดอกเบี้ย แต่มาจากหลักการที่ใช้ในการทำธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คำนวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ำกว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกำหนดการฝาก
วันพุธที่ 15 กุมภาพันธ์ 2566
15/02/2566
​รมว.สุชาติ ห่วงใย เคสเครื่องจักรหนีบลูกจ้างเสียชีวิต สั่ง กสร.จับมือ สปส.สอบข้อเท็จจริงพร้อมเร่งช่วยเหลือตามสิทธิพึงได้
รมว.แรงงาน ห่วงเหตุลูกจ้างถูกเครื่องโรยยางหนีบเสียชีวิต สั่งกรมสวัสดิการและคุ้มครองแรงงาน (กสร.) ร่วมกับสำนักงานประกันสังคม (สปส.) ลงพื้นที่ จ.อุดรธานี ตรวจสอบสาเหตุ พร้อมเร่งช่วยเหลือตามสิทธิพึงได้ เตรียมเรียกนายจ้างสอบ 17 กุมภาพันธ์นี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีลูกจ้างโรงงานผลิตยางพารา จ.อุดรธานี ถูกเครื่องจักรหนีบเสียชีวิต ว่า ผมได้สั่งการให้กรมสวัสดิการและคุ้มครองแรงงาน และสำนักงานประกันสังคมจังหวัดอุดรธานี ลงพื้นที่หาสาเหตุการเกิดอุบัติเหตุในครั้งนี้ทันที เบื้องต้นได้รับรายงานจากพนักงานตรวจความปลอดภัย สำนักงานสวัสดิการและคุ้มครองแรงงานจังหวัดอุดรธานีว่า เหตุดังกล่าวเกิดขึ้นเมื่อวันที่ 14 กุมภาพันธ์ 2566 เวลา 12.25 น. ขณะที่นายเนตร เครือสี อายุ 35 ปี ลูกจ้างซึ่งในทำงานตำแหน่งผู้ช่วยช่าง นำด้ามเหล็กขึ้นไปเขี่ยแซะยางที่ตะแกรงเหล็กบริเวณเครื่องโรยยาง ใบพัดของเครื่องโรยยางได้ดึงและหนีบตัวลูกจ้างเข้าไปในเครื่อง ทำให้ลูกจ้างเสียชีวิตทันที ขณะเกิดเหตุลูกจ้างที่เป็นหัวหน้ากะและเป็นเจ้าหน้าที่ความปลอดภัยในการทำงานระดับหัวหน้างาน ได้เข้าไปช่วยเหลือและนำร่างลูกจ้างผู้เสียชีวิตไปชันสูตรพลิกศพ ณ โรงพยาบาลหนองหาน อำเภอหนองหาน จังหวัดอุดรธานี ผมขอแสดงความเสียใจกับครอบครัว ญาติของลูกจ้างผู้เสียชีวิตมา ณ ที่นี้ ทั้งนี้ผมได้สั่งการให้สำนักงานประกันสังคมจังหวัดอุดรธานี เร่งดำเนินการช่วยเหลือครอบครัว ญาติของลูกจ้างผู้เสียชีวิตให้ได้รับสิทธิประโยชน์ตามกฎหมาย เช่น ค่าทำศพ เงินทดแทนกรณีเสียชีวิต โดยเร็ว
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พนักงานตรวจความปลอดภัย สนง.สวัสดิการและคุ้มครองแรงงานจังหวัดอุดรธานี และ ศูนย์ความปลอดภัยในการทำงานเขต 4 จะร่วมกันตรวจสอบหาสาเหตุ โดยเชิญนายจ้างและผู้ที่เกี่ยวข้องมาสอบข้อเท็จจริงเพิ่มเติม ในวันที่ 17 กุมภาพันธ์ 2566 ว่ามีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวง กำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ. 2564 หรือไม่ หากพบว่านายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป
ทางด้าน นายบุญสงค์ ทัพชัยยุทธ์ เลขาธิการสำนักงานประกันสังคม (สปส.) กล่าวเพิ่มว่า ในส่วนของสำนักงานประกันสังคมจังหวัดอุดรธานี ตรวจสอบพบว่า นายเนตร เครือศรี ลูกจ้างผู้เสียชีวิต เป็นผู้ประกันตนทายาทจะได้รับสิทธิประโยชน์กรณีเสียชีวิตเนื่องจากการทำงานเป็น ค่าทำศพจำนวน 50,000 บาท เงินทดแทนกรณีเสียชีวิต จำนวน 716,352 บาท และเงินบำเหน็จชราภาพ จำนวนเงิน 22,542 บาท (ยังไม่รวมดอกผล) รวมเป็นจำนวนเงินทั้งสิ้น 788,894 บาท
วันพุธที่ 15 กุมภาพันธ์ 2566
​ครม. รับทราบ การแต่งตั้งโฆษกกระทรวงวัฒนธรรม
​ครม. รับทราบ การแต่งตั้งโฆษกกระทรวงวัฒนธรรม
ครม. รับทราบ การแต่งตั้งโฆษกกระทรวงวัฒนธรรม
วันที่ 14 กุมภาพันธ์ 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวภายหลังการประชุมคณะรัฐมนตรี (ครม.) ว่า ที่ประชุม ครม. รับทราบตามที่กระทรวงวัฒนธรรม (วธ.) เสนอการแต่งตั้งโฆษกกระทรวงวัฒนธรรม และรองโฆษกกระทรวงวัฒนธรรม เนื่องจากวธ. มีการเปลี่ยนแปลงการมอบหมายการปฏิบัติราชการใหม่ และเพื่อให้การดำเนินงานของ วธ. เป็นไปอย่างมีประสิทธิภาพ สอดคล้องกับสถานการณ์ปัจจุบัน วธ. จึงแต่งตั้งโฆษกและรองโฆษก วธ. ขึ้นใหม่ โดยมีนางโชติกา อัครกิจโสภากุล รองปลัดกระทรวงวัฒนธรรม เป็นโฆษกกระทรวงวัฒนธรรม และนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม เป็นรองโฆษกกระทรวงวัฒนธรรม พร้อมผู้แทนกรมและหน่วยงานในสังกัดกระทรวงวัฒนธรรมร่วมเป็นคณะทำงาน
ทั้งนี้ ตำแหน่งโฆษกของวธ. มีหน้าที่กำหนดแนวทาง ประเด็น เนื้อหาการประชาสัมพันธ์ ตามนโยบายของวธ. ให้การบริหารจัดการข้อมูลข่าวสารที่ใช้ในการประชาสัมพันธ์เป็นไปในทิศทางเดียวกัน รวบรวมข้อมูลข่าวสารจากหน่วยงานต่างๆ ของวธ. เพื่อจัดทำข่าว สื่อประชาสัมพันธ์ และเผยแพร่ในนามของกระทรวงวัฒนธรรม สร้างการรับรู้และเผยแพร่ประชาสัมพันธ์ข้อมูลข่าวสารของวธ.สู่สาธารณะ ตลอดจนติดตาม ตรวจสอบ วิเคราะห์ ข่าวสารที่ส่งผลกระทบต่อภาพลักษณ์กระทรวงวัฒนธรรม ทั้งทางตรงและทางอ้อม พร้อมเสนอแนวทางการรับมือกับข่าวสารต่างๆที่เกิดขึ้น
วันเสาร์ที่ 18 กุมภาพันธ์ 2566
18/02/2566
โฆษกรัฐบาลเผย นายกฯ รับทราบ การจัดเก็บภาษี ปี 2566 ไตรมาสแรก ได้เกินเป้ากว่า 6 หมื่นล้านบาท สะท้อนการฟื้นตัวของเศรษฐกิจไทยเดินหน้าถูกทาง เพื่อการพัฒนาประเทศอย่างยั่งยืน
โฆษกรัฐบาลเผย นายกฯ รับทราบ การจัดเก็บภาษี ปี 2566 ไตรมาสแรก ได้เกินเป้ากว่า 6 หมื่นล้านบาท สะท้อนการฟื้นตัวของเศรษฐกิจไทยเดินหน้าถูกทาง เพื่อการพัฒนาประเทศอย่างยั่งยืน
วันนี้ (18 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบรายงานจาก กรมสรรพากรถึงตัวเลขการจัดเก็บภาษี โดยในระยะเวลา 4 เดือนแรกของปีงบประมาณ 2566 ตั้งแต่ ตุลาคม 2565 ถึง มกราคม 2566 สามารถจัดเก็บภาษีเกินกว่าเป้าหมายที่ตั้งไว้กว่า 6 หมื่นล้านบาท ส่วนใหญ่จะมาจากการเก็บภาษีนิติบุคคล และมูลค่าเพิ่มเป็นหลัก ซึ่งสะท้อนการฟื้นตัวของภาคธุรกิจ และการบริโภคในประเทศ
โฆษกประจำสำนักนายกรัฐมนตรี กล่าวว่า ในส่วนของการรายงานของกระทรวงการคลังช่วง 3 เดือน ของไตรมาสแรกประจำปีงบประมาณ 2566 (ตุลาคม-ธันวาคม 2565) รัฐบาลสามารถจัดเก็บรายได้สุทธิ เป็นจำนวนถึง 6.33 แสนล้านบาท สูงกว่าเป้าหมายที่ตั้งไว้ถึง 13.2% ซึ่งเฉพาะกรมสรรพากรสามารถจัดเก็บรายได้ได้มากถึง 4.46 แสนล้านบาท โดยเกินจากเป้าหมายที่ตั้งไว้ถึง 10% สะท้อนให้เห็นการฟื้นตัวของเศรษฐกิจประเทศไทย ทั้งจากภาคธุรกิจ การท่องเที่ยว อุตสาหกรรม การจับจ่ายใช้สอยภายในประเทศ ทำให้มีเงินสะพัดหมุนเวียนในระบบเศรษฐกิจมากขึ้น ทั้งนี้ กระทรวงการคลังคาดการณ์ว่า ในปี 2566 ระบบเศรษฐกิจจะขยายตัวเพิ่มขึ้นที่ 3.8% จากอุปสงค์ภายในประเทศ รวมถึงภาคอุตสาหกรรม การท่องเที่ยว
สำหรับในปีงบประมาณ 2566 นี้ หน่วยงานต่าง ๆ ที่เก็บภาษี กรมสรรพากร กรมสรรพสามิต และ กรมศุลกากร ได้ดำเนินการตามแผนนโยบายของรัฐบาล และติดตามสถานการณ์การจัดเก็บภาษีอย่างต่อเนื่อง โดยภายในปีงบประมาณ 2566 รัฐบาลตั้งเป้าการเก็บภาษีไว้ที่ 2.49 ล้านล้านบาท ซึ่งจากปริมาณการเก็บภาษีในไตรมาสแรกที่เกินเป้า คาดว่าในปีนี้ทั้งปีจะสามารถจัดเก็บภาษีได้ตามเป้าหมายที่กำหนดไว้ได้ และกรมสรรพากรดำเนินการตามแนวทางของนายกรัฐมนตรี ให้มีแผนการที่จะเพิ่มการจัดเก็บภาษี โดยการดึงธุรกิจเกิดใหม่หลายๆประเภท เช่น การค้าบนแพลตฟอร์มออนไลน์อินฟลูเอนเซอร์ เข้าสู่ระบบภาษี เพื่อให้สามารถจัดเก็บรายได้ได้เพิ่มขึ้นอีกด้วย
“นายกรัฐมนตรีสั่งการให้กำชับการทำงานของทุกหน่วยงานให้เป็นไปตามกฎระเบียบ ชื่นชมการเติบโตของตัวเลขทางเศรษฐกิจของไทย โดยมั่นใจว่าเศรษฐกิจไทยเดินมาถูกทาง และกำลังฟื้นตัว ตลอดจนยินดีที่การจัดเก็บภาษีในไตรมาสแรกของปีงบประมาณ 2566 เป็นไปได้ด้วยดี มีตัวเลขการจัดเก็บที่เกินเป้าหมายที่ตั้งไว้ สิ่งเหล่านี้ได้สะท้อนถึงการฟื้นตัวของภาคเศรษฐกิจอย่างต่อเนื่อง ซึ่งเป็นผลมาจากการดำเนินตามนโยบายของรัฐบาล ทั้งนี้ นายกรัฐมนตรีได้ขอบคุณไปยังหน่วยงานที่เกี่ยวข้อง ทั้งภาครัฐ และภาคประชาชน โดยภาษีเหล่านี้ จะถูกนำไปพัฒนาประเทศ รวมถึงคุณภาพชีวิตของประชาชนทุกกลุ่มอย่างยั่งยืน และเหมาะสมตามกระบวนการกฎหมายต่อไป” นายอนุชาฯ กล่าว
วันเสาร์ที่ 18 กุมภาพันธ์ 2566
ปลัด สธ. ชื่นชมบุคลากร ให้การช่วยเหลือผู้ป่วยฉุกเฉินบนเครื่องบิน
ปลัดกระทรวงสาธารณสุข ชื่นชมแพทย์โรงพยาบาลนางรอง และพยาบาลวิชาชีพ โรงพยาบาลนาโพธิ์ จังหวัดบุรีรัมย์ ที่ทำหน้าที่ตามวิชาชีพให้การช่วยเหลือผู้ป่วยใกล้หมดสติบนเครื่องบิน ขณะเดินทางจากญี่ปุ่นกลับมาสนามบินสุวรรณภูมิ
นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงกรณีมีบุคลากรทางการแพทย์ของโรงพยาบาล 2 แห่งในจังหวัดบุรีรัมย์ ให้การช่วยเหลือผู้ป่วยฉุกเฉินบนเครื่องบิน ว่า ขอแสดงความชื่นชมเป็นอย่างมากกับ นายแพทย์ภานุวัฒน์ ชัยสิทธิ์ แพทย์เฉพาะทางเวชศาสตร์ครอบครัว โรงพยาบาลนางรอง จังหวัดบุรีรัมย์ และคุณดวงใจ ศิริเดชอุดม พยาบาลวิชาชีพชำนาญการ โรงพยาบาลนาโพธิ์ จังหวัดบุรีรัมย์ ที่ได้แสดงตนและปฏิบัติตามวิชาชีพให้การช่วยเหลือผู้โดยสารที่มีกำลังจะหมดสติบนเครื่องบินจากเมืองโอซากา ประเทศญี่ปุ่น มาสนามบินสุวรรณภูมิ ประเทศไทย เมื่อวันที่ 15 กุมภาพันธ์ 2566 ที่ผ่านมา ซึ่งได้ทราบว่าทั้ง 2 ท่านเดินทางไปท่องเที่ยว ขณะเดินทางกลับ ลูกเรือได้ประกาศขอความช่วยเหลือจากผู้โดยสารที่เป็นบุคลากรทางการแพทย์ จึงได้แสดงตนและเข้าให้การช่วยเหลือทันที ทำให้ผู้ป่วยมีอาการดีขึ้นและปลอดภัย
“แม้จะเป็นช่วงของการเดินทางท่องเที่ยวพักผ่อน แต่เมื่อพบว่ามีผู้ป่วยต้องการความช่วยเหลือ ทั้ง 2 ท่านก็ได้รีบให้การช่วยเหลือผู้ป่วยจนปลอดภัย แสดงถึงจิตวิญญาณของชาวสาธารณสุขที่มุ่งดูแลสุขภาพและชีวิตของพี่น้องประชาชนเป็นสำคัญ ถือเป็นเรื่องดีๆ ที่เกิดขึ้นในสังคม และแบบอย่างที่ดีให้กับบุคลากรสาธารณสุขต่อไป” นายแพทย์โอภาสกล่าว
*********************************************** 18 กุมภาพันธ์ 2566
วันเสาร์ที่ 18 กุมภาพันธ์ 2566
18/02/2566
​"ทิพานัน" โชว์ผลงานทีมเเศรษฐกิจ 'พล.อ.ประยุทธ์'  โรดโชว์สหรัฐฯ ดึงบริษัทยักษ์ใหญ่ลงทุนไทยสำเร็จ  ชี้ความสงบและโครงสร้างพื้นฐานดีเป็นตัวตัดสินใจของนักลงทุน
​"ทิพานัน" โชว์ผลงานทีมเเศรษฐกิจ 'พล.อ.ประยุทธ์'  โรดโชว์สหรัฐฯ ดึงบริษัทยักษ์ใหญ่ลงทุนไทยสำเร็จ  ชี้ความสงบและโครงสร้างพื้นฐานดีเป็นตัวตัดสินใจของนักลงทุน
วันนี้ 18 ก.พ. 66 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน หรือบีโอไอ รับทราบและยินดีผลสำเร็จ ของคณะกรรมการส่งเสริมการลงทุนและผู้แทนการค้าไทย จากการเดินสายโรดโชว์ครั้งแรกของปี 2566 ณ นครซีแอตเติล และนครซานฟรานซิสโก ประเทศสหรัฐอเมริการะหว่างวันที่ 1 – 3 กุมภาพันธ์ 2566
น.ส.ทิพานัน กล่าวว่า ผลสำเร็จอย่างเป็นรูปธรรมจากการเข้าพบหารือกับผู้บริหารของบริษัทชั้นนำในอุตสาหกรรมดิจิทัลและอิเล็กทรอนิกส์ ได้แก่ บริษัท Amazon Web Services (AWS) ได้ประกาศลงทุนในประเทศไทยด้วยเงินลงทุนกว่า 1.9 แสนล้านบาท บริษัท Google ที่ประกาศจัดตั้ง Google Cloud Region ในประเทศไทย บริษัท Microsoft ผู้พัฒนาซอฟต์แวร์รายใหญ่ของโลกที่ทำธุรกิจในไทยมายาวนาน บริษัท Western Digital ผู้ผลิตฮาร์ดดิสก์รายใหญ่ของโลก ซึ่งมีฐานการผลิตที่ใหญ่ที่สุดของบริษัทอยู่ในประเทศไทย และบริษัท Analog Devices ผู้ผลิตเซมิคอนดักเตอร์และ IC อันดับต้นของโลก ซึ่งได้ลงทุนและขยายฐานการประกอบและทดสอบเซมิคอนดัคเตอร์ในไทยอย่างต่อเนื่อง
น.ส.ทิพานัน กล่าวว่า ทั้งนี้ทีมประเทศไทยได้ชูจุดเด่นของประเทศไทยทั้งในเรื่องโครงสร้างพื้นฐานที่มีคุณภาพ ซัพพลายเชนครบวงจร รวมทั้งความสามารถในการจัดหาพลังงานหมุนเวียนสำหรับภาคอุตสาหกรรม ซึ่งกำลังเป็นที่ต้องการของบริษัทชั้นนำ นอกจากนี้ บีโอไอยังมีมาตรการใหม่ ๆ หลายเรื่องที่เป็นประโยชน์กับนักลงทุนสหรัฐฯ
พร้อมกันนี้ในการหารือกับสหรัฐฯ ผู้แทนการค้าไทยได้นำเสนอทิศทางการพัฒนาเศรษฐกิจของไทยไปสู่เศรษฐกิจสีเขียว (Green Economy) ทั้งการเพิ่มสัดส่วนการใช้พลังงานหมุนเวียนในการผลิตไฟฟ้าถึงร้อยละ 50 การกำหนดเป้าหมายและแผนปฏิบัติในการลดการปล่อยคาร์บอน รวมทั้งการส่งเสริมเทคโนโลยีการดักจับ การใช้ประโยชน์ และการกักเก็บคาร์บอน (CCUS) อีกทั้งยังได้ชูนโยบายมุ่งเป้าใน 3 อุตสาหกรรมสำคัญ ได้แก่ อุตสาหกรรมยานยนต์ อุตสาหกรรมอิเล็กทรอนิกส์ อุตสาหกรรมดิจิทัล
โดยในปี 2565 มีคำขอรับการส่งเสริมการลงทุนจากสหรัฐอเมริกา จำนวน 33 โครงการ เงินลงทุนรวม 50,296 ล้านบาท สูงเป็นอันดับ 3 ของการลงทุนจากต่างประเทศทั้งหมด ส่วนใหญ่อยู่ในอุตสาหกรรมดิจิทัล และอิเล็กทรอนิกส์
น.ส.ทิพานัน กล่าวว่า ถือเป็นผลสำเร็จจากการที่พล.อ.ประยุทธ์ มุ่งเพิ่มขีดความสามารถในการแข่งขัน ดังนั้นในห้วงเวลานี้ อยากให้ทั้งฝ่ายค้านและผู้ไม่หวังดีกับประเทศไทย ได้รับทราบข้อมูลว่า จากสถานการณ์ความสงบทางการเมืองที่ผ่านมา แม้มีวิกฤตโควิด 19 ก็ยังทำให้ประเทศไทยฟื้นตัว เศรษฐกิจกำลังเติบโต จากการวางรากฐานทั้งโครงสร้างพื้นฐานที่ดี ทั้งความสงบเรียบร้อยในประเทศ อันแสดงถึงเสถียรภาพที่จะทำให้ต่างชาติตัดสินใจมาลงทุน ควบคู่ไปกับมาตรการส่งเสริมการลงทุน ที่รัฐบาลกำลังมุ่งสู่เศรษฐกิจใหม่ และยกระดับให้ไทยเป็นศูนย์กลางการลงทุนของภูมิภาคได้ในไม่ช้า" น.ส. ทิพานัน กล่าว
วันเสาร์ที่ 18 กุมภาพันธ์ 2566
ปลัด สธ. ชื่นชม รพ.สมุทรปราการ ปรับโฉมเป็น Smart & Modernize hospital บริการทันสมัยครบวงจร ลดแออัด
ปลัดกระทรวงสาธารณสุข ติดตามการดำเนินงานของโรงพยาบาลสมุทรปราการ ชื่นชมการปรับโฉมเป็น Smart & Modernize  Hospital ที่ทันสมัย ให้บริการครบวงจร นำเทคโนโลยีดิจิทัลมาใช้ในการให้บริการ เชื่อมโยงข้อมูลสุขภาพออนไลน์ทั้งจังหวัด ประชาชนได้รับบริการสะดวก รวดเร็ว
ปลัดกระทรวงสาธารณสุข ติดตามการดำเนินงานของโรงพยาบาลสมุทรปราการ ชื่นชมการปรับโฉมเป็น Smart & Modernize Hospital ที่ทันสมัย ให้บริการครบวงจร นำเทคโนโลยีดิจิทัลมาใช้ในการให้บริการ เชื่อมโยงข้อมูลสุขภาพออนไลน์ทั้งจังหวัด ประชาชนได้รับบริการสะดวก รวดเร็ว ช่วยลดความแออัด
วันนี้ (18 กุมภาพันธ์ 2566) นายแพทย์โอภาส การย์กวินพงศ์ ปลัดกระทรวงสาธารณสุข พร้อมคณะลงพื้นที่ติดตามการพัฒนาที่โรงพยาบาลสมุทรปราการ จ.สมุทรปราการ และกล่าวว่า โรงพยาบาลสมุทรปราการมีการพัฒนาตามนโยบายของกระทรวงสาธารณสุขอย่างต่อเนื่องครอบคลุมในทุกมิติ โดยเฉพาะการปรับโฉมเป็น Smart & Modernize Hospital ปรับปรุงภูมิทัศน์ให้สะอาด สวยงาม ทันสมัย พร้อมนำเทคโนโลยีดิจิทัลมาใช้ในการให้บริการแผนกผู้ป่วยนอก เช่น แผนกอุบัติเหตุฉุกเฉิน แผนกทันตกรรม แผนกจักษุวิทยา ช่วยเพิ่มความสะดวก รวดเร็ว ลดความแออัด ทั้งการลงทะเบียนผ่านระบบออนไลน์ ตู้ลงทะเบียนอัตโนมัติ เครื่องวัดสัญญานชีพอัตโนมัติด้วยตนเอง จนถึงการจ่ายค่าบริการผ่านตู้เก็บเงินอัตโนมัติ ไม่ต้องรอคิว ส่วนแผนกผู้ป่วยใน มีเครื่องจัดยาอัตโนมัติ เครื่องส่งยาอัตโนมัติ เชื่อมต่อข้อมูลผู้ป่วยทั้งประวัติการรักษา บันทึกทางการพยาบาล การใช้อุปกรณ์เครื่องมือแพทย์ต่างๆ ลดปัญหาข้อมูลสูญหายและเรียกดูข้อมูลได้อย่างรวดเร็ว ลดการใช้กระดาษ เป็น OPD/IPD Paperless เต็มรูปแบบ และยังเชื่อมต่อข้อมูลสุขภาพกับโรงพยาบาลชุมชนทั้งจังหวัด ช่วยให้ผู้ป่วยได้รับการรักษาที่สะดวก รวดเร็ว
นอกจากนี้ ยังมี “ศูนย์หัวใจและหลอดเลือด” ประกอบด้วย ห้องปฏิบัติการสวนหัวใจ หอผู้ป่วยเฉพาะทางโรคหัวใจ จำนวน 12 เตียง หอผู้ป่วยวิกฤตหัวใจ (CCU) จำนวน 7 เตียงซึ่งในปี 2565 ได้ให้บริการสวนหัวใจและทำบอลลูน 1,479 ราย การผ่าตัดบายพาสและเปลี่ยนลิ้นหัวใจ 98 ราย ช่วยให้ผู้ป่วยได้รับบริการเร็วขึ้น ทำให้อัตราเสียชีวิตของผู้ป่วยหัวใจขาดเลือดเฉียบพลันลดลง จากร้อยละ 16.02 ในปี 2564 เหลือร้อยละ 7.1 ในปี 2565 รวมถึงมีการให้บริการศูนย์ไตเทียม ซึ่งในปี 2565 สามารถฟอกไตได้ถึง 18,355 รอบ
“ปัจจุบัน โรงพยาบาลสมุทรปราการ เป็นอีกโรงพยาบาลหนึ่งที่ได้รับคำชื่นชมจากประชาชนในพื้นที่ ซึ่งเป็นผลจากความร่วมมือเป็นอย่างดีของบุคลากรโรงพยาบาล ภาคเอกชนและภาคประชาชนในพื้นที่ ทำให้มีการพัฒนาอย่างรวดเร็ว มีการให้บริการที่ทันสมัยและมีสิ่งแวดล้อมภายในโรงพยาบาลที่สวยงาม ประชาชนเกิดความเชื่อมั่นและเข้าถึงระบบบริการได้อย่างสะดวก ส่งผลให้ระบบสาธารณสุขของเรามีความเข้มแข็ง” นายแพทย์โอภาส กล่าว
*********************************************** 18 กุมภาพันธ์ 2566
วันเสาร์ที่ 18 กุมภาพันธ์ 2566
18/02/2566
​นายกรัฐมนตรีย้ำรัฐบาลติดตามและขับเคลื่อนการลงทุน ดูแลภาคการท่องเที่ยว
​นายกรัฐมนตรีย้ำรัฐบาลติดตามและขับเคลื่อนการลงทุน ดูแลภาคการท่องเที่ยว การใช้จ่ายในประเทศเต็มที่แม้เป็นช่วงปลายรัฐบาล ชี้ต้องรักษาเศรษฐกิจภายในให้เข้มแข็งตั้งรับความผันผวนจากต่างประเทศ หลังข้อมูลไตรมาส4/65 สะท้อนทั่วโลกไม่แน่นอนสูง
วันนี้ 18 ก.พ. 66 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานจากสำนักงานสภาพัฒนาการเศรษฐกิจและสังคมแห่งชาติ(สศช.) หรือสภาพัฒน์ ถึงข้อมูลเศรษฐกิจปี 65 ที่ขยายตัวได้ร้อยละ 2.6 โดยในไตรมาสสุดท้ายของปี65 ข้อมูลได้ชี้ให้เห็นผลกระทบจากความผันผวนของเศรษฐกิจต่างประเทศที่ชัดเจน
โดยนายกรัฐมนตรีย้ำว่าแม้จะเป็นช่วงปลายของรัฐบาลและกำลังจะเข้าสู่การเลือกตั้งแต่รัฐบาลยังคงให้ความสำคัญกับการทำหน้าที่เพื่อดูแลเศรษฐกิจภายในประเทศให้เข้มแข็ง สามารถรับกับผลความผันผวนและความไม่แน่นอนสูงของเศรษฐกิจโลก ทั้งการติดตามเร่งรัดขับเคลื่อนการการลงทุนในโครงการต่างๆ ที่ผ่านการอนุมัติ มีการผูกพันงบประมาณตามขั้นตอนไปแล้วให้ดำเนินไปตามแผนงาน เบิกจ่ายงบประมาณทั้งรายจ่ายประจำและลงทุนให้เป็นไปตามเป้าหมาย โดยในปีงบประมาณ 66 มีงบประมาณที่เป็นงบลงทุนถึง 6.64 แสนล้านบาท เพิ่มขึ้นร้อยละ 17.8 จากปี 65 ที่พร้อมจะถูกผลักดันเข้าไปหมุนเวียนในระบบเศรษฐกิจ
รวมถึงสนับสนุนให้เอกชนที่ได้รับบัตรส่งเสริมการลงทุนเริ่มการลงทุนให้เร็วที่สุด โดยในปี 65 ที่ผ่านไปสำนักงานคณะกรรมการส่งเสริมการลงทุน(บีโอไอ) ได้การออกบัตรส่งเสริมซึ่งหมายถึงโครงการที่พร้อมจะลงทุนสูงถึง 1,490 โครงการ มูลค่า 489,088 ล้านบาท ตลอดจนให้ความสำคัญกับการดำเนินนโยบายที่เอื้อต่อการบริโภคและใช้จ่ายในประเทศให้ขยายตัวได้ต่อเนื่องจากปีที่ผ่านมา
น.ส.ไตรศุลี กล่าวว่า นายกรัฐมนตรียังเน้นย้ำว่ารัฐบาลให้ความสำคัญอย่างมากกับการการรักษาแรงส่งของภาคการท่องเที่ยวที่ขณะนี้กำลังฟื้นตัวได้ดี โดยเร่งแก้ไขในจุดที่ยังเป็นปัญหา ให้เกิดความพร้อมรองรับการกลับมาของนักท่องเที่ยวต่างชาติ โดยดำเนินการไปพร้อมกับการส่งเสริมการท่องเที่ยวภายในประเทศ
“นายกรัฐมนตรีกำชับให้ทุกหน่วยงานดูแลเรื่องการเบิกจ่ายการลงทุนให้เป็นไปตามเป้าหมาย เพราะเม็ดเงินจากภาครัฐจะมีส่วนสำคัญต่อการขับเคลื่อนการเติบโตของเศรษฐกิจ โดยข้อมูลของ สศช. ชี้ให้เห็นว่าพื้นฐานเศรษฐกิจไทยยังแข็งแกร่ง ปี 66 ยังมีปัจจัยบวกทั้งการท่องเที่ยว การลงทุนรัฐ เอกชน การบริโภคในประเทศ หากขับเคลื่อนทุกส่วนเป็นไปตามเป้าหมายเศรษฐกิจไทยก็ยังสามารถเติบโตได้แม้อยู่ในช่วงรอยต่อของการเลือกตั้ง” น.ส.ไตรศุลี กล่าว
น.ส.ไตรศุลี กล่าวว่า สำหรับกรณีที่มีข้อกังวลว่าระหว่างมีการเลือกตั้งและรอการจัดตั้งรัฐบาลชุดถัดไปอาจจะส่งผลให้กระบวนการจัดทำงบประมาณรายจ่ายประจำปี 67 และการเริ่มมีผลบังคับของ พ.ร.บ.งบฯ ปี 67 ล่าช้ากว่ากรอบเวลาปกตินั้น กรณีจะไม่กระทบต่องบประมาณรายจ่ายประจำและงบประมาณที่เป็นส่วนดูแลสวัสดิการกลุ่มเปราะบางต่างๆ เนื่องจาก พ.ร.บ.วิธีการงบประมาณ ได้กำหนดไว้ว่าหากเกิดกรณีล่าช้าให้สามารถใช้งบประมาณของปีก่อนหน้าไปพลางก่อนตามหลักเกณฑ์และเงื่อนไขที่ผู้อำนวยการสำนักงบประมาณกำหนด ดังนั้นแม้จะมีความล่าช้าของ พ.ร.บ.งบฯปี 67 ส่วนของงบรายจ่ายประจำก็ไม่มีปัญหาสะดุดแต่อย่างใด
วันเสาร์ที่ 18 กุมภาพันธ์ 2566
18/02/2566
​โฆษกรัฐบาลเผย รัฐบาลเร่งอำนวยความสะดวกให้ประชาชน พร้อมแก้ไขปัญหาสิ่งแวดล้อม
ล่าสุดกระทรวงคมนาคม เปิดเส้นทางบริการรถเมล์ไฟฟ้าเพิ่ม 2 สายในกทม. ตั้งเป้าในปี 2566 ขยายรถเมล์ไฟฟ้าเพิ่มอีก 1,850 คัน ใน 45 เส้นทาง
วันนี้ (18 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการเปิดให้บริการเดินรถโดยสารพลังงานไฟฟ้าเพิ่ม 2 สาย ได้แก่ สาย 38 มหาวิทยาลัยรามคำแหง วิทยาเขตบางนา-อนุสาวรีย์ชัยสมรภูมิ และสาย 48 มหาวิทยาลัยรามคำแหง วิทยาเขตบางนา-ท่าช้าง ของบริษัท ไทย สมายล์ บัส จำกัด ภายใต้แนวคิด “Thai Smile Change For The Better” เปลี่ยนเพื่อสิ่งที่ดีกว่า อำนวยความสะดวกให้ประชาชนพร้อมแก้ไขปัญหาสิ่งแวดล้อม
โฆษกประจำสำนักนายกรัฐมนตรี เปิดเผยว่า ในปี 2565 ภาครัฐและภาคเอกชนได้ร่วมมือจัดสรรให้บริการรถโดยสารพลังงานไฟฟ้าแก่ประชาชนกว่า 1,250 คัน ใน 77 เส้นทาง เพิ่มความสะดวกให้กับประชาชน และในปี 2566 กระทรวงคมนาคมได้ตั้งเป้าหมายให้มีรถโดยสารพลังงานไฟฟ้าให้บริการประชาชนเพิ่มขึ้นอีก 1,850 คัน เพื่อขยายผลบริการรถโดยสารสาธารณะที่มีคุณภาพ โดยภาคเอกชนมีการพัฒนาคุณภาพบริการรถโดยสารเอกชนจากรถที่ใช้เชื้อเพลิงฟอสซิลไปเป็นรถโดยสารพลังงานไฟฟ้า ในอีก 45 เส้นทาง ตั้งเป้าภายในปี 2566 จะมีรถโดยสารพลังงานไฟฟ้าให้บริการถึง 3,100 คัน
โฆษกประจำสำนักนายกรัฐมนตรี กล่าวว่า รัฐบาลได้ผลักดันนโยบายเพื่อพัฒนาระบบขนส่งสาธารณะที่มีคุณภาพ สะดวก สะอาด ประหยัด ปลอดภัย และเป็นมิตรต่อสิ่งแวดล้อม ทั้งนี้ ได้ดำเนินการปฏิรูปเส้นทางเดินรถให้ประชาชนเดินทางได้สะดวก โดยเน้นการเชื่อมต่อกับทางเดินในรูปแบบอื่นอย่างไร้รอยต่อ รวมถึงปรับปรุง แก้ไข กฎระเบียบ เพื่อสนับสนุนให้เอกชนเริ่มใช้รถโดยสารที่เป็นมิตรต่อสิ่งแวดล้อม พร้อมทั้งสร้างความรู้กับภาคเอกชนในการพัฒนาปรับปรุงรูปแบบการให้บริการขนส่งสาธารณะที่ดี และขอความร่วมมือกับภาคเอกชนเพื่อให้ประชาชนเข้าถึงบริการขนส่งสาธารณะที่ราคาประหยัด และช่วยลดภาระค่าครองชีพให้กับประชาชนอีกด้วย นอกจากนี้ ทางบริษัท ไทย สมายล์ บัส จำกัด ได้จัดทำรูปแบบการชำระค่าโดยสารราคาพิเศษผ่านบัตรอิเล็กทรอนิกส์ (บัตร HOP CARD) เพื่อช่วยลดค่าใช้จ่ายในการเดินทาง
“นายกรัฐมนตรีชื่นชมและขอบคุณหน่วยงานที่เกี่ยวข้องทั้งภาครัฐและภาคเอกชน ที่มุ้งเน้นให้ความสำคัญกับการสร้างสรรค์ พัฒนาบริการที่ดีแก่ประชาชน และให้ความสำคัญต่อนโยบายของรัฐบาลในการเพิ่มประสิทธิภาพรถโดยสารสาธารณะเพื่อให้บริการประชาชน และสนับสนุนให้ผู้คนที่เดินทางมาใช้บริการขนส่งสาธารณะที่มีคุณภาพ สะดวก สะอาด ปลอดภัย ในราคาที่ประหยัด และช่วยการแก้ปัญหามลพิษ PM 2.5 รวมถึงปัญหาสิ่งแวดล้อม และการจราจรของกรุงเทพฯ ” นายอนุชาฯ กล่าว
วันเสาร์ที่ 18 กุมภาพันธ์ 2566
“ปลัด สธ.” เปิดมหกรรม “ผู้สูงอายุไทย ดวงตาสดใส ไร้ต้อกระจก” รพ.สมุทรปราการ เร่งรัดผ่าตัดต้อกระจกให้ผู้สูงวัย ลดการสูญเสียการมองเห็น
ปลัดกระทรวงสาธารณสุข เปิดมหกรรม “ผู้สูงอายุไทย ดวงตาสดใส ไร้ต้อกระจก” โรงพยาบาลสมุทรปราการ ช่วยให้ผู้สูงอายุในจังหวัดสมุทรปราการที่เป็นโรคต้อกระจกชนิดบอด และชนิดสายตาเลือนรางที่จำเป็นต้องผ่าตัด ได้รับการผ่าตัดที่รวดเร็ว มองเห็นได้ชัดขึ้น
ปลัดกระทรวงสาธารณสุข เปิดมหกรรม “ผู้สูงอายุไทย ดวงตาสดใส ไร้ต้อกระจก” โรงพยาบาลสมุทรปราการ ช่วยให้ผู้สูงอายุในจังหวัดสมุทรปราการที่เป็นโรคต้อกระจกชนิดบอด และชนิดสายตาเลือนรางที่จำเป็นต้องผ่าตัด ได้รับการผ่าตัดที่รวดเร็ว มองเห็นได้ชัดขึ้น ลดปัญหาการสูญเสียการมองเห็น
วันนี้ (18 กุมภาพันธ์ 2566) ที่โรงพยาบาลสมุทรปราการ อำเภอเมือง จังหวัดสมุทรปราการ นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดงานมหกรรม “ผู้สูงอายุไทย ดวงตาสดใส ไร้ต้อกระจก” โดยมี นายชัยพจน์ จรูญพงศ์ รองผู้ว่าราชการจังหวัดสมุทรปราการ นางสาวนันทิดา แก้วบัวสาย นายกองค์การบริหารส่วนจังหวัดสมุทรปราการ นายแพทย์นเรศฤทธิ์ ขัดธะสีมา นายแพทย์สาธารณสุขจังหวัดสมุทรปราการ และประชาชน เข้าร่วมงาน
นายแพทย์โอภาส กล่าวว่า กระทรวงสาธารณสุขมีนโยบายให้ปี 2566 เป็นปีแห่งสุขภาพสูงวัยไทย โดยสนับสนุนการดูแลสุขภาพผู้สูงอายุอย่างเป็นระบบและทั่วถึง ทั้งการคัดกรองสุขภาพกายและใจ การให้บริการคลินิกผู้สูงอายุ และสนับสนุนวัสดุอุปกรณ์จำเป็นเพื่อพัฒนาคุณภาพชีวิตให้ดีขึ้น สามารถดูแลตนเองขั้นพื้นฐานได้ ทั้งนี้ ช่วงสถานการณ์การแพร่ระบาดของโรคโควิด 19 ที่ผ่านมา โรงพยาบาลสมุทรปราการ มีการปรับการให้บริการเพื่อลดความเสี่ยงในการแพร่และรับเชื้อ เช่น ลดการผ่าตัดผู้ป่วยโรคต้อกระจกในรายที่ไม่เร่งด่วน เหลือผ่าตัดเฉพาะรายที่มีภาวะแทรกซ้อนรุนแรงเท่านั้น ทำให้มีผู้ป่วยต้อกระจกที่ต้องได้รับการผ่าตัดสะสมเพิ่มขึ้น กว่า 400 ราย เป็นต้อกระจกชนิดบอดประมาณ 300 ราย และมีระยะเวลารอคอยการผ่าตัดนานกว่า 6 เดือน จึงได้มีการจัดงาน “มหกรรมผู้สูงอายุไทย ดวงตาสดใส ไร้ต้อกระจก” ขึ้น เพื่อเร่งรัดการผ่าตัดต้อกระจกให้กับผู้สูงอายุ ลดระยะเวลารอคอยและลดภาวะแทรกซ้อน
ด้านนพ.นเรศฤทธิ์ กล่าวว่า โรคต้อกระจกพบมากเป็นอันดับหนึ่งทั้งของผู้ป่วยในและผู้ป่วยนอกของโรงพยาบาล แต่ละปีมีผู้เข้ารับการรักษามากกว่า 1,200 ราย โรงพยาบาลสมุทรปราการ จึงร่วมกับทีมจักษุแพทย์โรงพยาบาลบ้านแพ้ว (องค์การมหาชน) จัดโครงการ “มหกรรมผู้สูงอายุไทย ดวงตาสดใส ไร้ต้อกระจก”ให้ประชาชน โดยเฉพาะผู้สูงอายุที่ป่วยเป็นโรคต้อกระจกได้รับการผ่าตัดที่รวดเร็วขึ้น แก้ไขและลดปัญหาการสูญเสียการมองเห็น เพิ่มคุณภาพชีวิตที่ดีแก่ผู้สูงวัยไทย โดยวันที่ 18 กุมภาพันธ์ 2566 จัดบริการตรวจยืนยันต้อกระจก และวัดเลนส์แก้วตาเทียม จำนวน 400 ราย วันที่ 25-26 กุมภาพันธ์ 2566 ผ่าตัดต้อกระจกวันละ 500 ราย และนัดตรวจติดตามหลังผ่าตัด ในวันที่ 3 และ 24 มีนาคม 2566 ต่อไป
*********************************************** 18 กุมภาพันธ์ 2566
วันศุกร์ที่ 17 กุมภาพันธ์ 2566
ขอเชิญติดตามรับฟังการให้สัมภาษณ์ ศาสตราจารย์พิเศษวิศิษฎ์ วิศิษฏ์สรอรรถ  ปลัดกระทรวงดิจิทัลเพื่อเศรษฐกิจและสังคม
ขอเชิญติดตามรับฟังการให้สัมภาษณ์
ศาสตราจารย์พิเศษวิศิษฎ์ วิศิษฏ์สรอรรถ
ปลัดกระทรวงดิจิทัลเพื่อเศรษฐกิจและสังคม
ขอเชิญติดตามรับฟังการให้สัมภาษณ์
ศาสตราจารย์พิเศษวิศิษฎ์วิศิษฏ์สรอรรถ
ปลัดกระทรวงดิจิทัลเพื่อเศรษฐกิจและสังคม
ในรายการเปลี่ยนโฉมประเทศไทย"รู้เท่าทันภัยออนไลน์"
ออกอากาศในวันอาทิตย์ที่19กุมภาพันธ์2566เวลา22.00น.ถึง23.00น.
ทางสถานีวิทยุโทรทัศน์แห่งประเทศไทย
กรมประชาสัมพันธ์
ช่องNBTหรือ
เพจข่าวจริงประเทศไทย
วันเสาร์ที่ 18 กุมภาพันธ์ 2566
18/02/2566
​รัฐบาลจัดแข่งกีฬายิงธนูโบราณ ที่เบตง ส่งเสริมกีฬาและวัฒนธรรมท้องถิ่น
​รัฐบาลจัดแข่งกีฬายิงธนูโบราณ ที่เบตง ส่งเสริมกีฬาและวัฒนธรรมท้องถิ่น
วันนี้ (18 กุมภาพันธ์ 2566) ที่ สนามกีฬากลางเทศบาลเมืองเบตง จ.ยะลา นางสาวรัชดา ธนาดิเรก รองโฆษกรัฐบาลในฐานะผู้แทนพิเศษของรัฐบาลในการแก้ปัญหาจังหวัดชายแดนใต้ ด้านประสานการมีส่วนร่วมเยี่ยมชมการแข่งขันกีฬายิงธนูเทรดดี้ (กีฬายิงธนูโบราณ) Amazean Archery 2023 @BETONG ซึ่งจัดขึ้นภายใต้การแข่งขันวิ่งเทรล Amazean jungle Thailand by UTMB 2023 ระหว่าง 17-19 กุมภาพันธ์ 2566 โดยภายในงานมีการแข่งขันประเภทต่างๆ อาทิ การแข่งขัน Fun Game, Night shooting ซึ่งนักกีฬายิงธนูจะใส่ชุดพื้นเมือง ชุดประจำถิ่นหรือชุดรายอ และผ้าลือปัส หรือสมูตา ตลอดที่ทำการแข่งขัน ถือเป็นเอกลักษณ์เฉพาะของกีฬาธนูเทรดดี้ด้วย
นางสาวรัชดา กล่าวว่ากีฬายิงธนูโบราณ ถือเป็นกีฬาด้านการสร้างศิลปวัฒนธรรม ควบคู่กับวิถีชีวิตของคนในพื้นที่ โดยเฉพาะอย่างยิ่งสอดคล้องกับวิถีชีวิต วัฒนธรรมความเป็นมลายู รัฐบาลจึงให้การสนับสนุนและได้นำมาบรรจุเป็นกิจกรรมคู่ขนานกับการแข่งขันรายการ Amazean jungle Thailand by UTMB 2023 และขณะนี้เยาวชนให้ความสนใจกีฬาชนิดนี้เพื่มมากขึ้นเรื่อยๆ เริ่มมีการสนับสนุนในระดับโรงเรียน แสดงให้เห็นถึงกีฬาและวัฒนธรรมเป็นของคู่กัน โดยภาครัฐพร้อมให้การสนับสนุน
ขณะที่ นายฮาบีบุดดีน ลือแบเต๊ะ คณะกรรมการชมรมยิงธนูพื้นเมืองจังหวัดยะลา กล่าวว่า เสน่ห์ของการยิงธนูในกิจกรรมครั้งนี้คือการแต่งกาย ซึ่งส่งเสริมให้นักกีฬาทุกคนแต่งกายด้วยชุดท้องถิ่น เป็นการอนุรักษ์การแต่งกายของท้องถิ่น และจะไม่ค่อยเน้นผลการแข่งขัน แต่จะเน้นเพื่อมาพบปะกัน ดีใจที่ได้เห็นภาพเด็กๆและผู้ใหญ่สามารถทำกิจกรรมร่วมกัน รวมถึงเป็นกิจกรรมที่สามารถทำได้ร่วมกันในครอบครัว สามารถส่งเสริมความรักความสามัคคีในครอบครัว และในอนาคตก็จะมีการต่อยอดการทำกิจกรรมแบบนี้ต่อไปเรื่อยๆ ยังสถานที่ต่างๆในพื้นที่ เพื่อเผยแพร่ให้แก่น้องๆเยาวชนได้หันมาใช้เวลาว่างให้เป็นประโยชน์
วันเสาร์ที่ 18 กุมภาพันธ์ 2566
18/02/2566
รัฐมนตรีว่าการกระทรวงยุติธรรม ภูมิใจ นักกฎหมายชม พ.ร.บ.ป้องกันทรมานและอุ้มหาย ถือเป็นการปฏิรูปกระบวนการยุติธรรม ในรอบ 100 ปี
รัฐมนตรีว่าการกระทรวงยุติธรรม ภูมิใจ นักกฎหมายชม พ.ร.บ.ป้องกันทรมานและอุ้มหาย ถือเป็นการปฏิรูปกระบวนการยุติธรรม ในรอบ 100 ปี เผย กฎหมายยังบังคับใช้ 22 ก.พ.นี้ แต่เลื่อนใช้ 4 มาตรา หลังตำรวจ ไม่พร้อมด้านเครื่องมือ ลั่น ต้องการยกระดับกระบวนการยุติธรรม
วันที่ 18 กุมภาพันธ์ 2566 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้า พ.ร.บ.ป้องกันและปราบปรามการทรมานและการกระทำให้บุคคลสูญหายว่า กฎหมายป้องกันการทรมานและอุ้มหาย ยังจะมีผลบังคับใช้วันที่ 22 กุมภาพันธ์ นี้ โดยไม่ใช่เป็นการเลื่อนบังคับใช้ทั้งฉบับ แต่เป็นเพียงการเลื่อนบังคับใช้แค่ 4 มาตราเท่านั้น เนื่องจากเป็นกฎหมายใหม่ เจ้าหน้าที่ตำรวจ ยังไม่มีความพร้อมด้านเครื่องมือ จึงมีหนังสือถึงกระทรวงยุติธรรม เมื่อวันที่ 6 มกราคม ที่ผ่านมา เพื่อขอให้ขยายระยะเวลาการบังคับใช้กฎหมาย ในหมวด 3 ซึ่งมีทั้งหมด 8 มาตรา ออกไปก่อนแบบไม่มีกำหนด เนื่องจากมีเหตุขัดข้อง ทั้งงบประมาณ อุปกรณ์ความพร้อมของบุคลากร และมาตรฐานกลางในการปฏิบัติงาน
นายสมศักดิ์ กล่าวอีกว่า จึงมีการหารือร่วมกัน ทั้งนายวิษณุ เครืองาม รองนายกฯ กระทรวงยุติธรรม และ สำนักงานตำรวจแห่งชาติ เมื่อวันที่ 3 กุมภาพันธ์ ที่ผ่านมา ซึ่งได้ข้อยุติ ยอมให้เลื่อนบังคับใช้กฎหมายแค่ 7 เดือน และให้เลื่อนใช้แค่ 4 มาตรา จากที่ขอมา 8 มาตรา ทางกระทรวงยุติธรรม จึงจัดทำพระราชกำหนด เพื่อขยายกำหนดเวลาบังคับใช้ 4 มาตรา คือ มาตรา 22-25 ออกไปจนถึงวันที่ 30 กันยายน 2566 โดยมาตรา 22 คือ การบันทึกภาพและเสียงอย่างต่อเนื่อง มาตรา 23 การบันทึกข้อมูลผู้ถูกควบคุม เช่น ชื่อ นามสกุล อัตลักษณ์ มาตรา 24 ญาติ ทนาย ขอเจ้าหน้าที่เปิดเผยข้อมูลผู้ถูกควบคุมตัวได้ และมาตรา 25 ข้อยกเว้นการเปิดเผยข้อมูล เช่น ละเมิดสิทธิส่วนตัว
“กฎหมายฉบับนี้ ได้ถูกผลักดันตั้งแต่ปี 2550 แต่ก็สะดุดมาโดยตลอด จนมาถึงยุคผมเป็นรัฐมนตรีว่าการกระรวงยุติธรรม ก็ได้เสนอกฎหมายนี้ เข้าครม.ใหม่ เมื่อวันที่ 23 มิ.ย.63 และเสนอกฎหมายเข้าสภา เมื่อวันที่ 15 ก.ย.64 จนทุกฝ่ายเห็นชอบ ประกาศในราชกิจจานุเบกษา เมื่อวันที่ 25 ต.ค.65 และกำลังจะมีผลบังคับใช้วันที่ 22 ก.พ.นี้ ซึ่งกฎหมายฉบับนี้ ผมต้องการยกระดับกระบวนการยุติธรรม ให้มีความโปร่งใส เท่าเทียม ไม่มีการกลั่นแกล้งกันได้อีกต่อไป เพราะทุกขั้นตอนจากนี้ ต้องมีการบันทึกภาพทั้งหมด โดยผมรู้สึกภูมิใจ ที่มีหลายฝ่ายชื่นชมกฎหมายฉบับนี้ ถึงขั้นมีนักวิชาการด้านกฎหมาย ยกให้ว่า เป็นการช่วยปฎิรูปกระบวนการยุติธรรมของไทย ในรอบ 100 ปี ก็ทำให้ผมรู้สึกได้เป็นส่วนหนึ่ง ที่ได้ช่วยพัฒนากระบวนการยุติธรรม ให้เป็นที่พึ่งของประชาชนอย่างแท้จริง” รมว.ยุติธรรม กล่าว
วันศุกร์ที่ 17 กุมภาพันธ์ 2566
ดีอีเอสตรวจการดำเนินงานระบบสารบรรณอิเล็กทรอนิกส์ และ e-Document หน่วยงานในสังกัดจ.สงขลา-จ.พัทลุง
ดีอีเอสตรวจการดำเนินงานระบบสารบรรณอิเล็กทรอนิกส์ และ e-Document หน่วยงานในสังกัดจ.สงขลา-จ.พัทลุง
(วันนี้) 17ก.พ.66 -ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนางสาวสุกันยานียะวิญชาญผู้ตรวจราชการกระทรวงดีอีเอสและผู้แทนสำนักงานขับเคลื่อนการปฏิรูปประเทศยุทธศาสตร์ชาติและการสร้างความสามัคคีปรองดอง(ป.ย.ป.)ลงพื้นที่ตรวจติดตามการดำเนินงานด้านระบบสารบรรณอิเล็กทรอนิกส์และระบบ e-Documentของหน่วยงานภายใต้กระทรวงฯในพื้นที่จังหวัดสงขลาและจังหวัดพัทลุงโดยมีหัวหน้าหน่วยงานในพื้นที่ให้การต้อนรับและร่วมประชุมสรุปความคืบหน้าการดำเนินงานสำคัญรวมถึงปัญหาและอุปสรรคในการดำเนินงานต่างๆ ประกอบด้วยสำนักงานสถิติจังหวัดศูนย์อุตุนิยมวิทยาภาคใต้ฝั่งตะวันออกสถานีอุตุนิยมวิทยาจังหวัดบมจ.โทรคมนาคมแห่งชาติจังหวัดบจ.ไปรษณีย์ไทยจังหวัดสำนักงานส่งเสริมเศรษฐกิจดิจิทัลสาขาภาคใต้ตอนล่างณจังหวัดสงขลาและจังหวัดพัทลุง
_______________
วันเสาร์ที่ 18 กุมภาพันธ์ 2566
18/02/2566
โฆษกรัฐบาล เผยหน่วยงานที่เกี่ยวข้องรับลูกนโยบายรัฐบาล เดินหน้าประชาสัมพันธ์ข้าวไทยในงานแสดงสินค้านานาชาติระดับโลก 2 ภูมิภาค
งาน Biofach 2023 ณ สหพันธ์สาธารณรัฐเยอรมนี และงาน Gulfood 2023 ณ สหรัฐอาหรับเอมิเรตส์
วันนี้ (18 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยินดีที่ได้ทราบสินค้าข้าวอินทรีย์และผลิตภัณฑ์ข้าวอินทรีย์ของไทยเข้าร่วมงานแสดงสินค้านานาชาติระดับโลกใน 2 ภูมิภาค ที่สหพันธ์สาธารณรัฐเยอรมนี และสหรัฐอาหรับเอมิเรตส์
โฆษกประจำสำนักนายกรัฐมนตรี กล่าวว่าด้วยการผลักดันนโยบายของนายกรัฐมนตรี หน่วยงานที่เกี่ยวข้องได้นำสินค้าข้าวอินทรีย์และผลิตภัณฑ์ข้าวอินทรีย์ของไทยร่วมงานแสดงสินค้านานาชาติระดับโลกใน 2 ภูมิภาค ได้แก่
1. งาน BIOFACH 2023 ครั้งที่ 33 วันที่ 14-17 กุมภาพันธ์ 2566 ณ เมืองนูเรมเบิร์ก สหพันธ์สาธารณรัฐเยอรมนี ซึ่งเป็นงานแสดงสินค้าเกษตรอินทรีย์นานาชาติที่ใหญ่ที่สุดในโลก ทั้งนี้ ในงานได้จัดนิทรรศการให้ความรู้เกี่ยวกับข้าวอินทรีย์ไทย จัดแสดงตัวอย่างสินค้าข้าวอินทรีย์ และผลิตภัณฑ์ข้าวอินทรีย์ของไทยไปจัดแสดง เช่น ข้าวหอมมะลิไทยอินทรีย์ ข้าวไรซ์เบอร์รี่อินทรีย์ แป้งข้าวอินทรีย์ เครื่องดื่มจากข้าวอินทรีย์ และขนมอบกรอบที่ทำมาจากข้าวอินทรีย์ เป็นต้น รวมถึงการเจรจาธุรกิจการค้ากับผู้นำเข้าข้าวภายในงานด้วย
2. งาน Gulfood 2023 ครั้งที่ 28 วันที่ 20-24 กุมภาพันธ์ 2566 ณ เมืองดูไบ สหรัฐอาหรับเอมิเรตส์ เป็นงานแสดงสินค้าอาหารและเครื่องดื่มที่ใหญ่ที่สุดในภูมิภาคตะวันออกกลาง ในงานได้จัดนิทรรศการให้ความรู้เกี่ยวกับความหลากหลายของข้าวไทยควบคู่กับเครื่องหมายรับรองข้าวหอมมะลิไทย และจัดแสดงตัวอย่างข้าวไทยชนิดต่าง ๆ เช่น ข้าวหอมมะลิไทย ข้าวขาว และข้าวนึ่ง รวมถึงข้าวคุณลักษณะพิเศษ เช่น ข้าวไรซ์เบอร์รี่ ข้าวสังข์หยด และข้าว กข43 พร้อมสาธิตการหุงข้าวไทยแจกให้กับผู้เข้าชมภายในคูหา ได้ทดลองชิมคู่กับอาหารของไทยอีกด้วย
“นายกรัฐมนตรี ชื่นชมการทำงานของหน่วยงานที่เกี่ยวข้องซึ่งได้รับนโยบายของรัฐบาลไปดำเนิน เพื่อสร้างโอกาสอันดี ในการประชาสัมพันธ์ข้าวไทย สินค้าไทย และนวัตกรรมจากอาหารของไทย ให้ผู้นำเข้าสินค้าและผู้บริโภคในต่างประเทศรับรู้ และเชื่อมั่นในคุณภาพ มาตรฐานของข้าวไทย ซึ่งถือเป็นการขยายตลาด กระตุ้นการซื้อขาย ข้าว และผลิตภัณฑ์ข้าวไทยได้เพิ่มมากขึ้น” นายอนุชาฯ กล่าว
วันอาทิตย์ที่ 19 กุมภาพันธ์ 2566
รมว.เฉลิมชัย นำทีมผู้บริหารกระทรวงเกษตรฯ ลงชุมพร รับฟังปัญหาจากพี่น้องเกษตรกรโดยตรง
รมว.เฉลิมชัย นำทีมผู้บริหารกระทรวงเกษตรฯ ลงชุมพร รับฟังปัญหาจากพี่น้องเกษตรกรโดยตรง พร้อมเยี่ยมชมกลุ่มเกษตรกรผลิตกล้วยหอมทองปลอดสารเคมีเพื่อส่งออกไปญี่ปุ่น
ดร.เฉลิมชัยศรีอ่อน รัฐมนตรีว่าการกระทรวงเกษตรและสกรณ์ ลงพื้นที่ตรวจราชการและพบปะเกษตรกร ณ กลุ่มเกษตรกรทำสวนหุ่งคาวัด ต.ทุ่งคาวัด อ.ละแม จ้งหวัดชุมพร ซึ่งกลุ่มเกษตรกรทำสวนทุ่งคาวัด เป็นกลุ่มเกษตรกรที่รวมกลุ่มกันเพื่อทำการผลิตกล้วยหอมทองปลอดสารเคมีเพื่อส่งออกไปยังประเทศญี่ปุ่น ซึ่งรวบรวมกลุ่มผู้ที่สนใจผลิตกล้วยหอมทองปลอดสารเคมีมาตั้งแต่ปี พ.ศ. 2536 และได้ดำเนินงานมาถึงปัจจุบัน ซึ่งกลุ่มมีกำลังผลิตกล้วยหอมทองอยู่ที่ประมาณ 20 - 40 ตันต่อสัปดาห์
ในส่วนของกระทรวงเกษตรและสหกรณ์ โดยกรมส่งเสริมสหกรณ์ได้มีการจัดทำโครงการสร้างความเข้มแข็งให้กับกลุ่มเกษตรกร เพื่อเข้าถึงแหล่งทุนในการผลิตและการตลาด เป็นทุนหมุนเวียนในการรวบรวมผลผลิต นอกจากนี้ ยังมีหน่วยงานที่เกี่ยวข้องเข้ามาสนับสนุนปัจจัยการผลิตต่าง ๆ ด้วย
"วันนี้ได้นำผู้บริหารกระทรวงเกษตรฯ ลงพื้นที่มารับฟังปัญหาของพี่น้องเกษตรกรโดยตรง ซึ่งปัจจุบันได้มีการเปลี่ยนแปลงอย่างรวดเร็ว กระทรวงเกษตรฯ จึงต้องมีการปรับเปลี่ยนจากกระทรวงด้านการผลิตอย่างเดียว มาช่วยในการหาช่องทางการตลาด โดยสหกรณ์ทั่วประเทศได้นำผลผลิตจากพี่น้องเกษตรกรมาจำหน่าย นอกจากนี้ ยังบูรณาการร่วมกับหน่วยงานที่เกี่ยวข้อง อาทิ กระทรวงพาณิชย์ กระทรวงมหาดไทย กรมราชทัณฑ์ และสภาอุตสาหกรรม เป็นต้น เข้ามาช่วยระบายผลผลิตจากพี่น้องเกษตรกรด้วย อย่างไรก็ตาม กระทรวงเกษตรฯ พร้อมที่จะสนับสนุนปัจจัยการผลิต และส่งเสริมการใช้เทคโนโลยีและนวัตกรรม เพื่อลดต้นทุนและเพิ่มผลผลิตให้กับเกษตรกร รวมถึงสร้างความเข้มแข็งและพัฒนาสินค้าเพื่อสร้างมูลค่าเพิ่มต่อไป" ดร.เฉลิมชัย กล่าว